**Ministru kabineta noteikumu projekta „Grozījumi Ministru kabineta 2014.gada 19.augusta noteikumos Nr.501 „Elektronisko sakaru tīklu ierīkošanas, būvniecības un uzraudzības kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 19.augusta noteikumos Nr.501 „Elektronisko sakaru tīklu ierīkošanas, būvniecības un uzraudzības kārtība”” (turpmāk – noteikumu projekts) ir izstrādāts atbilstoši Būvniecības likuma 5.panta pirmās daļas 2.punkta un Elektronisko sakaru likuma 16.panta pirmās daļas deleģējumam.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu praktiskajā piemērošanā atklājās vairākas neprecizitātes noteikumu punktos, kā arī noteikumu pielikumu veidlapās, kuras nepieciešams precizēt. Iepriekšējais regulējums pēc būtības netiek mainīts.Noteikumu projektā tika papildināti un precizēti esošie elektronisko sakaru ierīkošanas un būvniecības termini, tika izslēgts elektronisko sakaru ierīkošanas dokumenta veids – tehniskā shēma, kas jaunajā būvniecības normatīvajā regulējumā netiek lietots.Noteikumu projekts tika papildināts ar jaunu segto darbu pieņemšanas akta veidlapu par elektronisko sakaru tīkla kabeļu kanalizācijas būvniecību ar beztranšejas guldīšanas metodi, kas ir ļoti aktuāla jaunajos projektos.Lai noteiktu vienveidīgu noteikumu piemērošanu pirms būvdarbu uzsākšanas elektronisko sakaru tīkla būvēs, noteikumu projektā tika precīzi noteikta būvdarbu uzsākšanas nosacījumu izpildes kārtība.  |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Elektronisko sakaru komersanti un fiziskās personas vai juridiskās personas, kas ir tiesīgi ierosināt elektronisko sakaru tīklu ierīkošanu vai būvniecību. |
| 2. | Tiesiskā regulējuma ietekme uz tautsaimniecību un administratīvo slogu | Nav ietekmes uz tautsaimniecību un sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav mainītas administratīvās izmaksas |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt par to viedokļus, tas 2015.gada 27.aprīlī tika ievietots Ekonomikas ministrijas interneta vietnē:https://www.em.gov.lv/lv/par\_ministriju/sabiedribas\_lidzdaliba/diskusiju\_dokumenti/ |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Līdz šim nav saņemti priekšlikumi |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Elektroniskie sakari”, pašvaldību būvvaldes, bet Būvniecības likuma 6.1 panta pirmās daļas 1.punktā minētajos gadījumos - Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas III, IV un V sadaļa – projekts šīs jomas neskar.*

Iesniedzējs:

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

14.05.2015. 15:14

440

A.Mālnieks 67013086

Andris.Malnieks@em.gov.lv